Kalajoen vesienhoitoryhmä maaliskuu 2020

1. KALAJOEN VESISTÖALUEELLA KÄYNNISSÄ OLEVAT HANKKEET

**Hulevedet hallintaan kolmistaan –hanke**

**Ajankohta:** Toteutus 2019–2020

**Toteuttaja:** Ylivieskan kaupunki yhdessä Kempeleen kunnan ja Raahen kaupungin kanssa

**Rahoitus:** Ympäristöministeriö, harkinnanvarainen valtionavustus, Vesien ja ympäristönhoidon edistäminen

**Kuvaus:** Hankkeessa suunnitellaan ja toteutetaan hulevesikosteikkoja Ylivieskan, Kempeleen ja Raahen alueilla.

**Vuohtojärven Kellonlahden ja Vattulahden kunnostushanke**

**Toteuttaja**: Reisjärven kunta

**Rahoitus:** MMM:n erillisrahoitus, Reisjärven kunta

**Kuvaus**: Osittain umpeenkasvaneiden Kellonlahden ja Vattulahden kunnostus sekä uimarannan ja venevalkaman kunnostus. Hanke sisältää vesikasvillisuuden, pohjalietteen ja maakerroksen ruoppausta. Vesilain mukainen lupa on myönnetty.

**Metsäkeskuksen luonnonhoitohanke: Mustanojan ja Nuottiojan vesienhoitohankkeet**

**Ajankohta:** suunnittelu ja toteutus 2017–2020

**Toteuttaja:** Metsäkeskus kilpailuttanut

**Rahoitus:** KEMERA

**Kuvaus:** Vesiensuojelukohteet Haapajärven ja Reisjärven rajalla. Tavoitteena vesiensuojelun parantaminen ja erityisesti metsäojitusten aiheuttaman kuormituksen vähentäminen. Mäkisellä ja hietaisella alueella tavoitteena eroosion vähentäminen.

**Verkostoilla tehoa vesienhoitoon**

**Ajankohta:** 2019–2020

**Toteuttaja:** ProAgria Oulu ry

**Rahoitus**: Ympäristöministeriö (Vesien- ja merenhoitoa edistävä kärkihanke)

**Kuvaus:** Tavoitteena kehittää maakunnallisia vesienhoidon verkostoja, aktivoida ja tukea vesistöaluekohtaisia vesienhoidon verkostoja sekä kehittää Vesistökunnostajan karttapalvelua verkostotoimijoiden työkaluksi

2. KALAJOEN VESISTÖALUETTA KOSKEVAT SUUNNITTEILLA OLEVAT HANKKEET

**Lohijoen elinympäristökunnostus**

**Hakija/toteuttaja:** Metsähallitus

**Rahoitus:** haettu ELY-keskuksen avustusta vuodelle 2019

**Kuvaus:** Lohijoen kunnostus Haapajärvellä (/Pyhäjärvellä) valtion ja yksityisillä mailla. Perustuu Kalatalouskeskuksen suunnitelmaan (2008).

**Pylväsojan elinympäristökunnostus**

**Hakija/toteuttaja:** Ylivieskan kaupunki

**Rahoitus:** haettu ELY-keskuksen avustusta vuodelle 2019.

**Kuvaus:** Pylväsojan alaosan kalataloudellinen kunnostus Ylivieskassa. Perustuu vuonna 2015 laadittuun suunnitelmaan (Tmi Arto Hautala).

**Kalajanjoen kehittämishanke**

**Hakija/toteuttaja:** ELY-keskus

**Kuvaus:** vesistöjen rakentamisen / säännöstelyhaittojen lieventäminen

**Kalajoen alaosa**

**Hakija/toteuttaja:** ELY-keskus

**Kuvaus:** vesistöjen rakentamisen / säännöstelyhaittojen lieventäminen

**Settijärven virkistyskäyttösuunnitelman toteutus**

**Hakija/toteuttaja**: (kyläyhdistys)

**Kuvaus**: Settijärven rantaan suunniteltu uima- ja venepaikkoja ym. Toteutukseen haetaan Leader-rahaa?

**Vivunkummun pohjapadon kunnostaminen**

**Hakija/toteuttaja**: Alavieskan kunta

**Kuvaus/tilanne**: Kalatie ei tällä hetkellä toimi parhaalla mahdollisella tavalla. Kehittämissuunnitelma valmistunut 2015 (kunta, ELY-keskus, Vattenfall Oy, Alavieskan jakokunta). Kunta päättänyt kuntalaisaloitteen jälkeen toteuttaa suunnitellut toimenpiteet, jotka ovat 1. kivisuisteen rakentaminen luonnonmukaisen kalatien itäreunalle, kalatiealueen pohjan ja kynnysten korjaaminen, 2. pohjapadon tiivisteseinämän alapuolisen syöpymän korjaus louhekivillä ja 3. suurilla virtaamilla vaihtoehtoisen luonnonmukaisen kalatiereitin rakentaminen padon keskivaiheille.

**Pohjojärven kunnostuksen täydennyshanke**

**Hakija/toteuttaja:** Nivalan kaupunki

**Kuvaus/tilanne:** Järvi on kunnostettu aikaisemmin 1990-luvulla. Ympärysojissa tarve kunnostukselle, täydennykselle ja ojien vesiensuojelurakenteille. Suunnitelma päivitettiin osana Vielä virtaa II -hanketta.

**Kalajoen hiekkasärkkien uimarannan ruoppaus**

**Hakija:** Etelänkylän jako- ja kalastuskunta

**Kuvaus/tilanne:** Ruoppaustarve virkistyskäytön edistämiseksi. Ruoppaussuunnitelma ja luvat ovat olemassa. jatkoaika

**Hautaperän säännöstelyn kehittäminen**

**Toteuttaja:** ELY-keskus

**Kuvaus/tilanne:** Tekojärvellä on ollut tarpeita säännöstelyn kehittämiselle ja rannoille aiheutuvien haittojen ehkäisylle. Rantoja kunnostettiin vuonna 2016. Säännöstelyn kehittämishanke etenee lupavirastoon vuonna 2017.

**Härönjärven kunnostus**

**Hakija/toteuttaja:** (Raution osakaskunta)

**Kuvaus/tilanne:** Järven koko noin 4 ha, heinittynyt. Mahdollisuus kehittää kosteikkokohteena. Selvitys kunnostuksesta tehty VYYHTI II -hankkeessa.

**Mutalammen kunnostus**

**Hakija/toteuttaja:** (yhteyshenkilö Ari Eteläniemi, Nivala)

**Kuvaus/tilanne:** ELY-keskukselta on haettu rahoitusta kunnostukseen. Odotetaan päätöstä.

3. KALAJOEN VESISTÖALUEEN MAHDOLLISIA KUNNOSTUSKOHTEITA

Kohteen nimen jälkeen sulkeissa on esitetty mahdollinen aloitteen tekijä.

*Alavieska*

* Putaanoja (Alavieskan jakokunta)
	+ Mahdollinen kalataloudellinen kunnostuskohde, nykyisin kuivahko uoma voitaisiin kunnostaa poikastuotantoalueeksi.
	+ Vanha suunnitelma jo olemassa?
* Kähtävänoja (Alavieskan jakokunta)
	+ Ongelmana vedenkorkeuden suuri vaihtelu ja kuivuminen kesällä. Arvokalaa saatu aikoinaan. Latvoilla kaksi pientä järveä.
	+ Mahdollinen kalataloudellinen kunnostuskohde. Lisäksi esim. selvitys välilampien syventämisestä ja pohjapatojen rakentamisesta.
* Anteronjärvi
	+ Yksityishenkilön perustama järvi osassa Alavieskanjärvikuiviota, kuuluu nykyisin kunnalle. Uimapaikka.
	+ Kasvamassa umpeen, kunnostustarve.

*Haapajärvi*

* Lohijoki (Haapajärven ok)
	+ Luontainen purotaimenkanta, jota seurataan sähkökoekalastuksin.
	+ Kalataloudellinen kunnostustarve: kohdekohtainen suunnittelu ja toteutus.
	+ Koko Lohijoen kunnostustarpeen esiselvitys tehty. Hakolamminkosken alaosalle olemassa suunnitelma, joka voidaan toteuttaa talkootöin.
* Settijoki (Kuusaan ok)
	+ Maankuivatuksen ja tulvasuojelun vuoksi perattu ja oiottu jokialue Settijärven ja Kalajoen välissä, hiipuva oma harjuskanta, tulva- ja eroosio‐ongelmia Aholanjärven kohdalla.
	+ Kalataloudellinen kunnostustarvekartoitus 2005 (ei raporttia) Kalajoen kalastusalue.
	+ Mahdollinen kalataloudellinen kunnostuskohde, ranta(maisema)kunnostukset.
* Kuusaanjärvi (Kuusaan ok)
	+ Vesikasvien niittoja tehty 2 vuotta n. 10 ha järvellä, ELY:n ohjelmassa vielä 2016. Jatko avoin.
	+ Rannoilla kunnostustarvetta (turvekunttaa ja vesikasvien poistoa).
* Harjunlahti (Haapajärven ok)
	+ Kasvamassa umpeen, maisemanhoito ja mahdollinen ruoppaustarve.
* Savilahti - Tujuoja (Haapajärven ok)
	+ Lahti ja ojansuu kasvamassa umpeen, mahdollisesti ruoppaustarvetta.
* Pukkilahti (Haapajärven ok)
	+ Rehevöityminen, umpeenkasvu.
* Haaganlampi (Haapajärven ok)
	+ Rehevöityminen, umpeenkasvu.

*Kalajoki*

* Suezin kanava (Etelänkylän jakokunta)
	+ Ruoppaustarve virkistyskäytön edistämiseksi.
* Vihaslahti (Etelänkylän jakokunta)
	+ umpeenkasvaneen lahden kunnostus virkistyskäytön edistämiseksi
* Pitkäjärvi
	+ Järvi rehevöitynyt ja pinta mahdollisesti laskenut.
	+ Niitto- ja mahdollinen ruoppaustarve. Mahdollisen veden pinnan laskun syiden selvittäminen.

*Nivala*

* Erkkisjärvi
	+ Järvi 40 ha, rehevöitynyt. Niittoa tehty paikallisten toimesta.
	+ Kunnostustarve (esim. ruoppaus, kunnostaminen laskemalla vedenpintaa väliaikaisesti)
* Ypyänjärvi
	+ Kunnostustarvetta. Lisäksi ympäröivillä pelloilla tulvaongelmia.
* Kosteikkokohteiden laaja selvitys tarvitaan Nivalan alueella.

*Reisjärvi*

* Reisjärvi
	+ Ruoppaustarvetta monin paikoin.
* Vuohtojärvi
	+ Leppälahti umpeen kasvamassa.
	+ Aholanmäenlahti ja Lestinpuron suu kasvamassa umpeen. Haittaa rantojen käyttöä, myös esim. vesilinnut vähentyneet.
* Kiljanjärvi
	+ Säännöstelyn kehittäminen.
	+ Järven ja yläpuolisten vesistöjen kunnostusselvitys tehty.
* Useat Reisjärven järvet (Reisjärven kalastuskunta)
	+ Tarvitaan laaja-alainen kartoitus kunnostusmahdollisuuksista ja -kohteista useilla järvillä.
	+ Hoitokalastusta tehty paljon ja edelleen tarvetta useilla järvillä (esim. Reisjärvi, Kangaspäänjärvi).

*Sievi*

* Kortejärvi
	+ Järven kunnostus vesittämällä. Ympärysojien kaivu vesiensuojelurakenteena.
* Vääräjoki (Sievin kalastuskunta)
	+ Yläjuoksulla vielä kunnostettavia koskikohteita.
	+ Siipolammen kunnostus.
* Petäjäoja
	+ Purossa esiintyy taimenta
	+ Tarvitaan kunnostuskohteiden inventointi, suunnittelu ja toteutus. Jyrkkäkosken alueelle valmistunut kalataloudellinen kunnostussuunnitelma 2017.
* Korhosjärvien kunnostus (Korhosjärven osakaskunta)
	+ Rehevöityneiden ja rahkaa kasvavien järvien kunnostustarve.
	+ Onko syytä kunnostaa tyhjentämällä koko järvi?
	+ Virkistyskäyttöarvoa, sillä toisella järvellä ollut hyvä hiekkapohjainen uimaranta, ja sijaitsee taajaman lähellä.
	+ ELY:lle tehty aikaisemmin kunnostusaloite.
* Jyringinjärven kunnostus (kunnostusyhdistys)
	+ järveä kunnostettu mm. niittämällä.
	+ tarvitaan valuma-alueen kunnostukseen vinkkejä

*Ylivieska*

* Pylväsoja
	+ Mahdollinen kalataloudellinen kunnostuskohde. Alaosalle tehty kunnostussuunnitelma.
	+ Laukkupalon on perustettu viiden altaan kosteikkoalue VIIVYTYS-hankkeessa 2019.
	+ Pylväsojan kunnostustarkastelu kokonaisuutena, jossa huomioidaan maankuivatuksen parantamistarpeet yläjuoksulla, vesiensuojelu esimerkiksi Laukkupalon kosteikkoa kehittämällä sekä elinympäristökunnostuksen (kalataloudelliset) tavoitteet.
* Mertuanoja
	+ Uoman kunnostustarve. Paasikoskella toteutettu kalataloudellinen kunnostus. Hyvä sijainti virkistyskäytön kannalta.
	+ Mertuanjärven järvikuivio: maa- tai metsätalouskäyttöön soveltumaton osakaskunnan omistama alue. VIIVYTS-hankkeessa tehty selvitys 2019.
* Kalajoen uoma (Ylivieskan ok)
	+ Rantojen kiveäminen sortumisten estämiseksi (useita kohtia, esim. Niemelänkylällä)

*Kalajoen vesistöalueelle Oulujoen-Iijoen vesienhoitoalueen vesienhoitosuunnitelmassa esitettyjä toimenpiteitä*

* Elinympäristökunnostukset: Hinkuanjoki (selvitys), Järvioja (selvitys), Kalajanjoki (selvitys), Kalajoen alaosa (suunnittelu ja toteutus), Pylväsoja (toteutus), Settijoki-Kuusaanjoki (suunnittelu), Siiponjoki (toteutus), Vääräjoki (toteutus alaosalle)
* Säännöstelykäytännön kehittäminen: Kalajanjoki (toteutus, *alustava aikataulu 2017*), Kalajoen alaosa (Hamari, toteutus, *alustava aikataulu 2019*), Kuonanjoki (toteutus, *alustava aikataulu 2016-2017*), Kuonanjärvi (toteutus, *alustava aikataulu 2017-2018*)
* Kalankulkua helpottava toimenpide: Kalajoen keski- ja yläosa (selvitys), Iso-Juurikka (suunnittelu), Kiljanjärvi (selvitys), Korpinen (selvitys), Kuonanjärvi (selvitys), Reisjärvi (selvitys)
* Ravinne- ja kiintoainekuormituksen vähentäminen: valtaosa vesimuodostumista
* Liiallisen happamuuden aiheuttamat haitat: vesistöalueen alaosan vesimuodostumat